stanford-oval/wikipedia huggingface dataset:
โหด เลว ดี

สำหรับภาพยนตร์เกาหลี ดูได้ที่ โหด เลว ดี (ภาพยนตร์เกาหลี)
| โหด เลว ดี |
| --- | --- |
หน้าปกดีวีดี
กำกับ: จอห์น วู
เขียนบท: จอห์น วู
อำนวยการสร้าง: ฉีเคอะ จอห์น วู
นักแสดงนำ: ตี้ หลุง โจว เหวินฟะ เลสลี่ จาง
ดนตรีประกอบ: โจเซฟ โก
ผู้จัดจำหน่าย: ซิเนม่าซิตี้คอร์ป (ฮ่องกง) โกบราเดอร์สฟิล์ม เอเพ็กซ์ (ไทย)
วันฉาย: 8 กุมภาพันธ์ ค.ศ. 1986 (ฮ่องกง) 25 ตุลาคม ค.ศ. 1986 (ไทย)
ความยาว: 95 นาที
ประเทศ: ฮ่องกง
ภาษา: กวางตุ้ง จีนกลาง อังกฤษ
ต่อจากนี้: A Better Tomorrow II (ค.ศ. 1987)
โหด เลว ดี (อังกฤษ: A Better Tomorrow; จีน: 英雄本色; พินอิน: Yīngxióng běnsè) ภาพยนตร์ดราม่าแอ็คชั่นสัญชาติฮ่องกง นำแสดงโดย ตี้ หลุง, โจว เหวินฟะ, เลสลี่ จาง กำกับโดย จอห์น วู
เรื่องย่อ

อาเห่า เป็นสมาชิกแก๊งค์มาเฟีย ขณะที่ อาเฉีย ผู้น้องเป็นตำรวจฮ่องกง อาเฉียโทษอาเห่าว่าเป็นต้นเหตุทำให้พ่อต้องถูกฆ่าตาย วันหนึ่งอาเห่ากับเสี่ยวหม่า ถูกอาชางเพื่อนร่วมแก๊งค์หักหลังเพราะความอิจฉา ทำให้อาเห่าถูกจับและถูกตัดสินจำคุกเป็นเวลา 3 ปี ส่วนเสี่ยวหม่าได้รับบาดเจ็บสาหัส  และหนีไปอยู่ไต้หวัน ขณะที่อาเห่าเมื่อพ้นโทษออกมา ก็หันหลังให้กับธุรกิจเถื่อนทั้งหมด และตั้งใจเริ่มต้นชีวิตใหม่ด้วยการเป็นคนขับแท็กซี่ แต่ก็พบว่าเหตุการณ์ครั้งนั้นทำให้เสี่ยวหม่าต้องกลายเป็นคนขาพิการไป ทันทีที่ได้ข่าวว่าอาเห่ากลับมา อาชางก็วางแผนกำจัดอาเห่าอีกครั้งหนึ่ง อีกด้านหนึ่งก็มีตำรวจจากไต้หวันก็ตามรอยอาเห่ามายังฮ่องกง ส่วนอาเฉียยังทำใจเรื่องที่พ่อต้องตายไม่ได้ ก็คอยแต่โทษอาเห่าและคอยหาเรื่อง เมื่อเสี่ยวหม่ารู้เรื่องทั้งหมดจึงบุกเข้าไปชิงเอาแม่พิมพ์ธนบัตรจากโรงงานของอาชางเพื่อล่อให้อาชางตามล่าและเปิดโอกาสให้อาเห่าหนีไปจากฮ่องกงได้ แต่แล้วก็ถูกแผนซ้อนแผนของอาชาง การต่อสู้อันดุเดือดก็เริ่มต้นขึ้น โดยครั้งนี้มีอาเฉียที่เข้าใจในตัวพี่ชายดีแล้วรวมอยู่ด้วย
นักแสดง

อาเห่า สร้าง ชุน รับบทโดย ตี้ หลุง
อากิ๊ก (ฮ่องกง) อาเฉีย (พากย์ไทย) รับบทโดย เลสลี่ จาง กวั๊ะ หรง
เสี่ยวหม่า รับบทโดย โจว เหวินฟะ
อาชาง รับบทโดย หลี่ จื่อสง
เบื้องหลังและความสำเร็จ

A Better Tomorrow หรือในชื่อภาษาไทยว่า โหด เลว ดี เมื่อออกฉายแล้วประสบความสำเร็จเป็นอย่างมากทั้งรายได้และคำวิจารณ์ ถือได้ว่าเป็นภาพยนตร์ที่สร้างชื่อให้แก่ทีมผู้สร้าง โดยเฉพาะกับ จอห์น วู ผู้กำกับฯ และฉีเคอะ ผู้อำนวยการสร้าง ในส่วนของจอห์น วู นี่นับได้ว่าเป็นภาพยนตร์เรี่องแรกในชีวิตของเขาที่ประสบความสำเร็จเป็นเรื่องแรก และถือเป็นผลงานชิ้นเอกที่เป็นเสมือนเอกลักษณ์ประจำตัวมาจนถึงปัจจุบัน  หลังจากก่อนหน้านั้นได้กำกับมาแล้วหลายเรื่อง หลายแนว แต่ไม่ประสบความสำเร็จเท่าไหร่นัก โดยผู้เขียนบทก็คือ จอห์น วู เองได้รับแรงบันดาลใจมาจากภาพยนตร์ฮ่องกงเรื่อง Story of a Discharged Prisoner ในปี ค.ศ. 1967 จากการกำกับของ หลงกง นำแสดงโดย หวังเหว่ย และเซียะ เสียน
ภาพยนตร์ได้กลายมาเป็นแรงบันดาลใจให้กับภาพยนตร์เรื่องหลังอีกหลายเรื่อง มีการนำกลับไปสร้างใหม่ เช่น The Invincible ซึ่งเป็นภาพยนตร์เกาหลี ในปี ค.ศ. 2010 และมีการสร้างเป็นภาคต่อมาอีก 2 ภาค คือ A Better Tomorrow II ในปี ค.ศ. 1987 และ A Better Tomorrow III ในปี ค.ศ. 1989 ซึ่งกำกับโดย ฉีเคอะ
ได้รับการวิจารณ์ว่าเป็นภาพยนตร์แอ็คชั่นของฮ่องกงในแบบหักเหลี่ยมเฉือนคมดีที่สุด จนกระทั่งในอีกหลายปีต่อมาจึงมี Infernal Affairs เกิดขึ้นมา และได้รับให้ติดอันดับ 2 ภาพยนตร์ฮ่องกงยอดเยี่ยมในรอบ 60 ปี จาก 100 อันดับ และในเดือนเมษายน ปี ค.ศ. 2017 ในวาระครบรอบ 100 ปี ภาพยนตร์จีน ได้รับโหวตให้เป็นภาพยนตร์จีนที่ดีที่สุดเป็นอันดับ 2 ใน 100 อันดับอีกด้วย
แหล่งข้อมูลอื่น

โหด เลว ดี ที่อินเทอร์เน็ตมูวีเดตาเบส
โหวตฟอร์เลิฟ

โหวตฟอร์เลิฟ (อังกฤษ: Vote for Love) เป็นสตูดิโออัลบั้มในปี ของเคนนี โรเจอส์ ในปี ค.ศ. 1996 เพื่อวางจำหน่ายผ่านทาง QVC โดยเฉพาะ
รายชื่อเพลง > แผ่น 1

Have I Told You Lately That I Love You (Scotty Wiseman) [4:55]
(previously released by Van Morrison on the 1989 album Avalon Sunset)
As Time Goes By (Herman Hupfeld) [2:51]
(previously recorded by Rudy Vallee in 1931 and re-released in 1943)
(used by Dooley Wilson in the 1942 film Casablanca)
Endless Love (Lionel Richie) [3:50]
(previously recorded by Lionel Richie and Diana Ross on the 1981 album Endless Love: The Original Motion Picture Soundtrack)
Unforgettable (Irving Gordon) [3:21]
(previously recorded by Nat King Cole on the 1951 album Penthouse Serenade)
I Only Have Eyes for You (Harry Warren, Al Dubin) [4:21]
(previously recorded by The Flamingos on the 1959 album Flamingo Serenade)
(originally written for the 1934 film Dames)
Evergreen (Barbra Streisand/Paul Williams) [3:35]
(previously recorded by Barbra Streisand on the 1976 soundtrack A Star Is Born)
Misty (Johnny Burke/Erroll Garner) [3:18]
(previously recorded by Johnny Mathis on the 1959 album Heavenly)
(previously recorded by Ray Stevens on the 1975 album Misty)
She Believes in Me (Steve Gibb) [4:19]
(from the 1978 album The Gambler)
Always (Irving Berlin) [2:37]
(written in 1925, previously used in the 1942 film The Pride of the Yankees)
(covered by many artists including Frank Sinatra and Patsy Cline)
When I Fall in Love (Edward Heyman/Victor Young) [3:25]
(previously recorded by Doris Day in the 1952 film One Minute to Zero)
Crazy (Willie Nelson) [3:17]
(previously recorded by Patsy Cline in 1961)
When a Man Loves a Woman (Sam M. Lewis/Andrew Wright) [3:51]
(previously recorded by Percy Sledge on the 1966 album When a Man Loves a Woman)
You Decorated My Life (Debbie Hupp/Bob Morrison) [3:45]
(from the 1979 album Kenny)
I Can't Help Falling in Love (Luigi Creatore/Hugo Peretti/George David Weiss) [3:18]
(previously recorded by Elvis Presley on the 1961 soundtrack Blue Hawaii)
The Wind Beneath My Wings (Larry Henley/Jeff Silbar) [3:36]
(previously recorded by Bette Midler on the 1988 soundtrack Beaches)
แฮร์รี่ พอตเตอร์กับถ้วยอัคนี (ภาพยนตร์)

| แฮร์รี่ พอตเตอร์กับถ้วยอัคนี |
| --- | --- |
ใบปิดภาพยนตร์
กำกับ: ไมค์ นิวเวลล์
เขียนบท: จากนิยายโดย เจ.เค. โรว์ลิ่ง  บทภาพยนตร์โดย สตีฟ โกลฟส์
อำนวยการสร้าง: เดวิด เฮย์แมน เดวิด แบร์รอน
นักแสดงนำ: แดเนียล แรดคลิฟฟ์   เอ็มม่า วัตสัน   รูเพิร์ท กรินท์  รอบบี้ โคลเทรน   ราล์ฟ เฟนน์ส ไมเคิล แกมบอน   มิแรนด้า ริชาร์ดสัน  แบรนแดน กลีสัน   เจสัน ไอแซ็กส์   แกรี่ โอล์ดแมน   อลัน ริคแมน   แมคกี้ สมิธ   ทิโมธี สปอลล์
กำกับภาพ: โรเจอร์ แพรตต์
ตัดต่อ: มิค ออดสลีย์
ดนตรีประกอบ: แพททริค ดอยล์
ผู้จัดจำหน่าย: วอร์เนอร์ บราเดอร์ส พิกเจอร์ส
วันฉาย:   18 พฤศจิกายน ค.ศ. 2005 (2005-11-18)  สหราชอาณาจักร   18 พฤศจิกายน ค.ศ. 2005 (2005-11-18)  สหรัฐอเมริกา
ความยาว: 157 นาที
ประเทศ: สหราชอาณาจักร สหรัฐอเมริกา
ภาษา: อังกฤษ
ทุนสร้าง: 150 ล้านดอลลาร์สหรัฐ
ทำเงิน: 896.9 ล้านดอลลาร์สหรัฐ
ก่อนหน้านี้: แฮร์รี่ พอตเตอร์กับนักโทษแห่งอัซคาบัน
ต่อจากนี้: แฮร์รี่ พอตเตอร์กับภาคีนกฟีนิกซ์
ข้อมูลจาก IMDb
ข้อมูลจากสยามโซน
แฮร์รี่ พอตเตอร์กับถ้วยอัคนี (อังกฤษ: Harry Potter and the Goblet of Fire)  ภาพยนตร์ภาคที่ 4 โดยวอร์เนอร์ บราเดอร์ส พิกเจอร์ส จากวรรณกรรมเยาวชน แฮร์รี่ พอตเตอร์กับถ้วยอัคนี ภาพยนตร์เรื่องนี้อำนวยการสร้างโดย เดวิด เฮย์แมน จากบทภาพยนตร์ของ สตีฟ โกลฟส์ จากนิยายโดย เจ.เค. โรว์ลิ่ง
นำแสดงโดยสามนักแสดงหลักจากสามภาคแรก แดเนียล แรดคลิฟฟ์, รูเพิร์ท กรินท์ และ เอ็มม่า วัตสัน ร่วมด้วย รอบบี้ โคลเทรน, ราล์ฟ เฟนน์ส, ไมเคิล แกมบอน, มิแรนด้า ริชาร์ดสัน, แบรนแดน กลีสัน, เจสัน อิซาคส์, แกรี่ โอล์ดแมน, อลัน ริคแมน, แมคกี้ สมิธ และทิโมธี สปอลล์
เนื้อเรื่อง

แฮร์รี่ถูกคุกคามด้วยฝันร้าย ทำให้แผลเป็นของเขาเจ็บอย่างมาก เขาได้ไปชมการแข่งขันควิดดิชเวิลด์คัพกับ รอน วีสลีย์ และ เฮอร์ไมโอนี่ เกรนเจอร์ เพื่อนรัก
ในขณะการแข่งขันควิดดิช ได้เกิดบางอย่างเหนือท้องฟ้าที่ตั้งแคมพ์กับผู้ชมการแข่งขัน คือตรามาร สัญลักษณ์ของลอร์ดโวลเดอมอร์ ซึ่งถูกเสกขึ้นมาโดยผู้เสพความตาย สาวกของเขาซึ่งไม่เคยกล้าปรากฏตัวในที่สาธารณะ ตั้งแต่ครั้งที่มีผู้เห็น โวลเดอมอร์ เป็นครั้งสุดท้ายเมื่อสิบสามปีก่อน ในคืนที่เขาสังหารพ่อแม่ของแฮร์รี่
ดัมเบิลดอร์ประกาศว่า ฮอกวอตส์จะเป็นเจ้าภาพการประลองเวทไตรภาคี การแข่งขันด้านเวทมนตร์ของพวกพ่อมดแม่มด ซึ่งจะมีตัวแทนหนึ่งคนจะถูกคัดเลือกจากแต่ละโรงเรียน ในสามสถาบันพ่อมดแม่มดที่ใหญ่ และมีชื่อเสียงที่สุด โดยมีตัวแทนแข่งขันจากโรงเรียนเวทมนตร์คาถาโบซ์บาตง และหนุ่มๆ ที่ดูลึกลับและน่าเกรงขาม จากโรงเรียนเดิร์มสแตรงก์ เพื่อเข้าแข่งขันในหลากหลายภารกิจ ที่เสี่ยงอันตรายถึงชีวิต เพื่อครอบครองถ้วยรางวัลไตรภาคี
บาร์ตี้ เคร้าช์ เจ้าหน้าที่จากกระทรวงเวทมนตร์ และศาสตราจารย์ดัมเบิลดอร์ เป็นประธานพิธีประชุมกลางแสงเทียน ถ้วยอัคนีคัดเลือกนักเรียนหนึ่งคน จากแต่ละโรงเรียนเพื่อเข้าแข่งขัน โดยถ้วยอัคนีได้ขานนาม วิคเตอร์ ครัม นักกีฬาควิดดิชชื่อดังจากเดิร์มสแตรงก์ ตามมาด้วย เฟลอร์ เดอลากูร์ ผู้งามสง่าจากโบซ์บาตง และท้ายที่สุด เซดริก ดิกกอรี่ หนุ่มเนื้อหอมผู้สามารถแห่งฮอกวอตส์ และสุดท้ายคือชื่อของ แฮร์รี่ พอตเตอร์
ด้วยอายุ 14 ปี แฮร์รี่ยังขาดอีกสามปี จึงจะมีสิทธิเข้าร่วมการแข่งขันนี้ได้ แฮร์รี่ยืนกรานว่าไม่ได้ใส่ชื่อตัวเองลงไปในถ้วย และเขาไม่อยากเข้าแข่งขัน แต่การตัดสินใจของถ้วยอัคนีนั้นถือเป็นข้อผูกพัน และเขาต้องเข้าร่วมแข่งขันด้วย
นักข่าวจอมสาดโคลนอย่าง ริต้า สกีตเตอร์ โหมกระพือไฟใส่สีอยู่เบื้องหลังแฮร์รี่ ด้วยคอลัมน์ซุบซิบที่หวือหวาของเธอ จนแม้กระทั่งรอนเองยังเชื่อว่าเพื่อน "ที่อยากดัง" ของเขา ได้ใช้อุบายหลอกให้ถ้วยเลือกชื่อเขาขึ้นมา แต่ด้วยความกังขาสงสัยนี้ ว่าใครก็ตามที่ใส่ชื่อของแฮร์รี่ ลงไปในการประลอง มีจุดมุ่งหมายที่จะทำให้เขาตกอยู่ในอันตรายถึงชีวิต ดัมเบิลดอร์จึงขอให้ อลาสเตอร์ 'แม้ด-อาย' มู้ดดี้  อาจารย์สอนวิชาป้องกันตัวจากศาสตร์มืดผู้แปลกประหลาด ช่วยใช้ตาวิเศษที่เฉียบคมของเขา จับตาพ่อมดวัยรุ่นไว้
ในการประลองเวทไตรภาคี  แฮร์รี่ได้หลบหลีกให้พ้นจากมังกรพ่นไฟ การดำดิ่งสู่ก้นบึ้งทะเลสาบใหญ่ และการหาทางเดินในเขาวงกตที่มีชีวิต
แฮร์รี่ การรับมือกับมังกร ชาวเงือก และกรินดี้โลว์ หลังจากการแข่งขันจบลง เขาได้ขอนัดกับ โช แชงไปงานเต้นรำ แต่แล้วก็เกิดเหตุการณ์ต่างๆ ที่เป็นลางร้าย เมื่อมีใครคนหนึ่งถูกฆ่าตาย ในบริเวณโรงเรียนฮอกวอตส์ ด้วยความหวาดกลัว และถูกหลอนด้วยความฝันเรื่องโวลเดอมอร์ แฮร์รี่จึงหันไปหาดัมเบิลดอร์ แต่แม้กระทั่งอาจารย์ใหญ่ผู้น่านับถือ ก็ยังยอมรับว่าไม่มีคำตอบง่ายๆ ให้อีกต่อไปแล้ว
ในขณะที่แฮร์รี่และตัวแทนคนอื่นๆ ต้องรับมือกับภารกิจสุดท้าย และกิ่งก้านสาขาที่งอกอย่างรวดเร็วของเขาวงกตที่น่ากลัว บางคนหรือบางสิ่งกำลังจับตามองอยู่ พวกเขามองเห็นชัยชนะอยู่เบื้องหน้า แต่เมื่อเข้าไปใกล้ถ้วยไตรภาคี ทุกอย่างกลับไม่ได้เป็นอย่างที่เห็น
นักแสดง

แดเนียล แรดคลิฟฟ์ รับบทเป็น แฮร์รี่ พอตเตอร์
รูเพิร์ต กรินต์ รับบทเป็น รอน วีสลีย์
เอ็มมา วัตสัน รับบทเป็น เฮอร์ไมโอนี่ เกรนเจอร์
ร็อบบี้ โคลทราน รับบทเป็น รูเบอัส แฮกริด
เรล์ฟ ไฟนส์ รับบทเป็น ลอร์ดโวลเดอมอร์
เดวิด เทนนันต์ รับบทเป็น บาร์ตี เคราช์ จูเนียร์
ไมเคิล แกมบอน รับบทเป็น อัลบัส ดัมเบิลดอร์
เบรนดัน กลีสัน รับบทเป็น อลาสเตอร์ มู้ดดี้
เจสัน ไอแซ็กส์ รับบทเป็น ลูเซียส มัลฟอย
แคที เลียง รับบทเป็น โช แชง
แกรี โอลด์แมน รับบทเป็น ซิเรียส แบล็ก
มิแรนด้า ริชาร์ดสัน รับบทเป็น ริต้า สกีตเตอร์
อลัน ริคแมน รับบทเป็น เซเวอร์รัส สเนป
แมกกี้ สมิธ รับบทเป็น มิเนอร์ว่า มักกอนนากัล
ทิโมธี สปอลล์ รับบทเป็น ปีเตอร์ เพ็ตติกรูว์
ฟรานเชส เดอ ลา ทัวร์ รับบทเป็น โอแลมป์ มักซีม
บอนนี่ ไรท์ รับบทเป็น จินนี่ วีสลีย์
โรเบิร์ต แพตตินสัน รับบทเป็น เซดริก ดิกกอรี่
ความสำเร็จทางภาพยนตร์

แฮร์รี่ พอตเตอร์กับถ้วยอัคนี สามารถทำรายได้มากมายจากการฉายภาพยนตร์ โดยทำรายได้ไปกว่า 890 ล้านดอลลาร์สหรัฐ ซึ่งสืบเนื่องมาจากฉากแอ๊คชั่นที่มีเพิ่มมากขึ้นจากภาคก่อน ๆ และผู้กำกับมากประสบการณ์อย่างไมค์ นิวเวลล์ ทำให้ภาพยนตร์เรื่องนี้ประสบความสำเร็จในระดับสูงเมื่อเทียบกับทุนสร้างของภาพยนตร์ นอกจากนี้แฮร์รี่ พอตเตอร์กับถ้วยอัคนี ยังได้รับการเสนอชื่อเข้าชิงรางวัลออสการ์สาขากำกับศิลป์ยอดเยี่ยมอีกด้วยแต่ภายหลังพลาดรางวัลไป อย่างไรก็ตามภาพยนตร์เรื่องนี้ก็ได้รับรางวัลรางวัลบาฟต้าสาขากำกับศิลป์ยอดเยี่ยม
การดัดแปลงเนื้อหาอื่นๆ

ทีมงานได้ตัดฉากที่พวกวีสลีย์ไปรับแฮร์รี่ที่บ้านของพวกเดอร์สลีย์
บาร์ตี้ เคร้าซ์ จูเนียร์ไม่ได้ใช้ไม้กายสิทธิ์ของแฮร์รี่เสกตรามาร
ตรามารได้ถูกเสกขึ้นหลังจากเหล่าผู้เสพความตายบุก
ในหนังสือทั้งโบซ์บาตงและเดิร์มสแตรงก์เป็นโรงเรียนสหศึกษา แต่ในภาพยนตร์ได้เปลี่ยนให้โบซ์บาตงเป็นโรงเรียนหญิงล้วน และเดิร์มสแตรงก์เป็นโรงเรียนชายล้วน
ดัมเบิลดอร์ถามแฮร์รี่ด้วยความโกรธหลังจากชื่อของแฮร์รี่ออกมาจากถ้วยอัคนี แต่ในหนังสือดัมเบิลดอร์ถามแฮร์รี่ด้วยท่าทีสงบ
ในหนังสือไข่ทองคำจะรวมอยู่กับไข่มังกรของจริงเพื่อเพิ่มความดุร้ายของมังกร แต่ในภาพยนตร์ไม่มีไข่มังกร
ริต้า สกีตเตอร์ไม่ได้ลงข่าวเรื่องแฮร์รี่กับเฮอร์ไมโอนี่เพราะความโกรธที่โดนเฮอร์ไมโอนี่ดูถูก
ในหนังสือ แฮกริดหายตัวไปเพราะริต้า สกีตเตอร์เขียนข่าวเปิดโปง ทำให้แฮร์รี่กังวล แต่ในภาพยนตร์ แฮกริดไม่ได้หายตัวไป
ได้มีการเปลี่ยนตัวผู้ให้หญ้าเหงือกปลากับแฮร์รี่ จากด็อบบี้เป็นเนวิลล์
ในภาพยนตร์ไม่มีเจ้าหน้าที่กระทรวงเวทมนตร์ เบอร์ธา จอร์กิ้นส์
ไม่มีฉากแฮร์รี่ได้รับรางวัลชนะการแข่งประลองเวทไตรภาคี
ไม่มีฉากแฮร์รี่มอบเงินให้กับพ่อแม่ของเซดริกหรือเฟร็ดกับจอร์จ
ไม่มีการพูดถึงบาร์ตี้ เคร้าซ์ จูเนียร์ว่าถูกจุมพิตผู้คุมวิญญาณ
สื่ออื่นๆ > เกม

ความสำเร็จอย่างล้นหลามจากภาคก่อนๆทำให้บริษัท Electronic Artสร้างแฮร์รี่ พอตเตอร์กับถ้วยอัคนีในรูปแบบวิดีโอเกมต่อจากครั้งก่อนโดยครั้งนี้เทคนิคเหมือนจริงเพิ่มจากภาคที่แล้วมาก คุณสมบัติของเกมนี้คือได้สู้ในการประลองเวทไตรภาคีทั้ง3 ภารกิจ ทั้ง สู้กับมังกร ภารกิจทะเลสาบ และเขาวงกต นอกจากนี้ยังได้เผชิญหน้ากับโวลเดอมอรือีกด้วย
สื่ออื่นๆ > ดนตรีประกอบภาพยนตร์

ดนตรีประกอบภาพยนตร์มีดังนี้
"The Story Continues" - 1:31
"Frank Dies" - 2:12
"The Quidditch World Cup" - 1:52
"The Dark Mark" - 3:27
"Foreign Visitors Arrive" - 1:30
"The Goblet of Fire" - 3:23
"Rita Skeeter" - 1:43
"Sirius Fire" - 2:00
"Harry Sees Dragons" - 1:54
"Golden Egg" - 6:11
"Neville's Waltz" - 2:11
"Harry in Winter" - 2:56
"Potter Waltz" - 2:19
"Underwater Secrets - 2:28
"The Black Lake" - 4:38
"Hogwarts' March" - 2:47
"The Maze" - 4:44
"Voldemort" - 9:39
"Death of Cedric" - 1:59
"Another Year Ends" - 2:21
"Hogwarts' Hymn" - 2:59
"Do the Hippogriff - 4:02
แหล่งข้อมูลอื่น

เว็บไซต์ทางการ
Harry Potter and the Goblet of Fire ที่อินเทอร์เน็ตมูวีเดตาเบส
Harry Potter and the Goblet of Fire ที่ออลมูวี
Harry Potter and the Goblet of Fire ที่บ็อกซ์ออฟฟิศโมโจ
Harry Potter and the Goblet of Fire ที่รอตเทนโทเมโทส์
Harry Potter and the Goblet of Fire ที่เมทาคริติก
แม่แบบ:โลกเวทมนตร์ของเจ. เค. โรว์ลิง
แฮร์รี่ พอตเตอร์กับเครื่องรางยมทูต ภาค 2

| แฮร์รี่ พอตเตอร์กับเครื่องรางยมทูต ภาค 2 |
| --- | --- |
ใบปิดภาพยนตร์
กำกับ: เดวิด เยตส์
เขียนบท: จากนิยายของ เจ.เค. โรว์ลิ่ง  ผู้เขียนบท สตีฟ โคล์ฟส์
อำนวยการสร้าง: เดวิด เฮย์แมน   เดวิด แบร์รอน
นักแสดงนำ: แดเนียล แรดคลิฟฟ์ รูเพิร์ท กรินท์ เอ็มม่า วัตสัน
กำกับภาพ: เอเดอราโด เซอร่า
ตัดต่อ: มาร์ค เดย์
ผู้จัดจำหน่าย: วอร์เนอร์ บราเดอร์ส พิกเจอร์ส
วันฉาย:   7 กรกฎาคม ค.ศ. 2011 (2011-07-07)  ลอนดอน   15 กรกฎาคม ค.ศ. 2011 (2011-07-15)  สหราชอาณาจักรและสหรัฐอเมริกา
ความยาว: 130 นาที
ประเทศ: สหรัฐอเมริกา สหราชอาณาจักร
ภาษา: อังกฤษ
ทุนสร้าง: 250 ล้านดอลลาร์สหรัฐ (รวมกับภาค 1)
ทำเงิน: 1.342	พันล้านดอลลาร์สหรัฐ 
ก่อนหน้านี้: แฮร์รี่ พอตเตอร์กับเครื่องรางยมทูต ภาค 1
ข้อมูลจาก IMDb
ข้อมูลจากสยามโซน
แฮร์รี่ พอตเตอร์กับเครื่องรางยมทูต ภาค 2 (อังกฤษ: Harry Potter and the Deathly Hallows – Part 2) เป็นภาพยนตร์แฟนตาซี-ผจญภัยภาคต่อในปี พ.ศ. 2554 ที่ดัดแปลงจากบทประพันธ์ชื่อเดียวกันของเจ. เค. โรว์ลิ่ง อันเป็นตอนสุดท้ายของหนังสือชุดแฮร์รี่ พอตเตอร์
การถ่ายฉากตัวเอกภาพยนตร์เริ่มต้นขึ้นในวันที่ 19 กุมภาพันธ์ พ.ศ. 2552 และเสร็จสิ้นในวันที่ 12 มิถุนายน พ.ศ. 2553 โดยวันสุดท้ายของการถ่ายใหม่มีขึ้นเมื่อวันที่ 21 ธันวาคม พ.ศ. 2553 อันเป็นการปิดภาพยนตร์ที่ดำเนินการถ่ายทำมาตลอดสิบปี ภาค 2 ออกฉายทั้งในโรงภาพยนตร์ 2 มิติ และ 3 มิติ ระหว่างวันที่ 13-15 กรกฎาคม พ.ศ. 2554 นอกจากนี้ยังมีการฉายในโรงภาพยนตร์ไอแม็กซ์นับแต่วันเดียวกันด้วย
ภาพยนตร์เปิดตัวด้วยการยกย่องสนับสนุนทันที และปัจจุบันกำลังเป็นหนึ่งในภาพยนตร์ที่ได้รับเสียงตอบรับดีที่สุดในปี พ.ศ. 2554 ในบ็อกซ์ออฟฟิศ ภาค 2 กำลังทำลายสถิติในสหรัฐอเมริกาและแคนาดา รวมทั้งภาพยนตร์ทำรายได้เปิดตัวสูงสุดตลอดกาลที่ 43.5 ล้านดอลลาร์สหรัฐ ในวันเปิดตัวที่ 91 ล้านดอลลาร์สหรัฐ และในสัปดาห์เปิดตัวที่ 169.2 ล้านดอลลาร์สหรัฐ นอกจากนี้ยังได้ทำลายสถิติสัปดาห์เปิดตัวทั่วโลก เช่นเดียวกับสถิติวันเปิดตัวในสหราชอาณาจักร ออสเตรเลียและอีกหลายประเทศ อีกทั้งยังเป็นภาพยนตร์ชุดเดียวในชุดแฮรี่ พอตเตอร์ที่ทำรายได้เกิน 1 พันล้านเหรียญดอลลาร์สหรัฐ และเป็นภาพยนตร์ที่ทำรายได้สูงสุดตลอดกาลเป็นลำดับที่ 3 จึงนับได้ว่า ภาพยนตร์ตอนดังกล่าวประสบความสำเร็จในด้านรายได้และการเปิดตัวที่สุดในบรรดาภาพยนตร์ชุดแฮร์รี่ พอตเตอร์
เนื้อเรื่องย่อ

เนื้อเรื่องของภาค 2 จะดำเนินเรื่องต่อจากภาคที่ 1 หลังจากที่พวกแฮร์รี่ออกเดินทางตามหาฮอร์ครักซ์ ชิ้นส่วนวิญญาณของโวลเดอมอร์ที่มีทั้งหมด 7 ชิ้น และสามารถค้นพบและทำลายลงได้ โดยยังเหลือฮอร์ครักซ์ที่ยังไม่ถูกทำลายอยู่ 4 ชิ้น แต่สุดท้ายพวกแฮร์รี่กลับถูกผู้เสพความตายจับแต่ก็สามารถเอาหนีรอดมาได้ โดยการสละชีวิตของด๊อบบี้ แฮร์รี่ล่วงรู้ถึงนัยยะสำคัญเกี่ยวกับฮอร์ครักซ์อีกชิ้นหนึ่งที่เขาคาดว่าถูกซ่อนไว้ในธนาคารกริงกอตส์ ธนาคารที่มีด่านป้องกันแน่นหนาที่สุด พวกแฮร์รี่จึงวางแผนบุกเข้าไปเพื่อขโมยฮอร์ครักซ์ ในขณะเดียวกันโวลเดอมอร์ล่วงรู้ว่าพวกแฮร์รี่กำลังตามล่าหาฮอร์ครักซ์อยู่ จึงยกกองทัพเหล่าผู้เสพความตายเข้าปิดล้อมฮอกวอตส์ ที่ที่เขาซ่อนฮอร์ครักซ์อีกชิ้นไว้ เพื่อดักรอแฮร์รี่ และครั้งนี้ไม่มีทางที่แฮร์รี่จะถอยอีกต่อไป เขาเลือกที่จะเผชิญหน้ากับโวลเดอมอร์ พร้อมด้วยกองทัพแห่งฮอกวอตส์และเหล่าผู้เสพความตาย ศึกครั้งนี้จึงเป็นศึกสุดท้ายที่มีโลกเวทมนตร์และโลกมนุษย์เป็นเดิมพัน
นักแสดง

แดเนียล แรดคลิฟฟ์ รับบทเป็น แฮร์รี่ พอตเตอร์
รูเพิร์ต กรินต์ รับบทเป็น รอน วีสลีย์
เอ็มมา วัตสัน รับบทเป็น เฮอร์ไมโอนี่ เกรนเจอร์
เรล์ฟ ไฟนส์ รับบทเป็น ลอร์ดโวลเดอมอร์
บอนนี่ ไรท์ รับบทเป็น จินนี่ วีสลีย์
เฮเลน่า บอนแฮม คาร์เตอร์ รับบทเป็น เบลลาทริกซ์ เลสแตรงจ์
ร็อบบี้ โคลทราน รับบทเป็น รูเบอัส แฮกริด
วอร์วิค เดวิส รับบทเป็น ฟิลิอัส ฟลิตวิก
ทอม เฟลตัน รับบทเป็น เดรโก มัลฟอย
ไมเคิล แกมบอน รับบทเป็น อัลบัส ดัมเบิลดอร์
จอห์น เฮิร์ท รับบทเป็น การ์ริค โอลลิแวนเดอร์
เจสัน ไอแซ็กส์ รับบทเป็น ลูเซียส มัลฟอย
แกรี โอลด์แมน รับบทเป็น ซิเรียส แบล็ก
อลัน ริคแมน รับบทเป็น เซเวอร์รัส สเนป
แมกกี้ สมิธ รับบทเป็น มิเนอร์ว่า มักกอนนากัล
เดวิด ธิวลิส รับบทเป็น รีมัส ลูปิน
จูลี่ วอลเตอร์ส รับบทเป็น มอลลี่ วีสลีย์
การจัดสร้าง

ภาพยนตร์มีนักแสดงนำได้แก่ แดเนียล แรดคลิฟฟ์ รูเพิร์ท กรินท์ และเอ็มม่า วัตสัน กำกับการแสดงโดย เดวิด เยตส์ เขียนบทโดยสตีฟ โคลฟ อำนวยการสร้างโดย เดวิด เฮย์แมน และเดวิด แบร์รอน เข้าฉายในวันที่ 15 กรกฎาคม พ.ศ. 2554 ในอเมริกา ส่วนในประเทศไทยจะฉายในวันที่ 14 กรกฎาคม พ.ศ. 2554 และภาพยนตร์จะเข้าฉายในระบบสามมิติ ดิจิตอลสามมิติ และไอแมกซ์สามมิติ อีกด้วย
การเปิดตัว

ภาพยนตร์ดังกล่าวออกฉายรอบปฐมทัศน์ทั่วโลกเมื่อวันที่ 7 กรกฎาคม พ.ศ. 2554 ในจัตุรัสทรากัลฟาร์ในกรุงลอนดอน รอบปฐมทัศน์ในสหรัฐอเมริกาจัดขึ้นในนครนิวยอร์กเมื่อวันที่ 11 กรกฎาคม พ.ศ. 2554 ออกฉายในคูเวตและสหรัฐอาหรับเอมิเรตส์ในวันที่ 12 กรกฎาคม ในออสเตรเลีย เดนมาร์ก ฟินแลนด์ อิตาลี ลิทัวเนีย แอฟริกาใต้และอีกปลายประเทศในวันที่ 13 กรกฎาคม ในสหราชอาณาจักรและเปอร์โตริโกในวันที่ 14 กรกฎาคม และสหรัฐอเมริกาและสหราชอาณาจักรในวันที่ 15 กรกฎาคม ถึงแม้ว่าจะถ่ายทำในระบบ 2 มิติ แต่ภาพยนตร์ถูกแปลงเป็น 3 มิติในขั้นตอนหลังการผลิต และออกฉายทั้งในระบบเรียลดี 3ดี และไอแม็กซ์ 3ดี
เวลาเที่ยงคืนของวันที่ 15 กรกฎาคม ภาค 2 ออกฉายในโรงภาพยนตร์ 3,800 แห่ง ในสหรัฐอเมริกา มีการออกฉายในโรงภาพยนตร์ 4,375 แห่ง โรงภาพยนตร์สามมิติ 3,000 แห่ง และโรงภาพยนตร์ไอแม็กซ์ 274 แห่ง นับเป็นการออกฉายในระบบไอแม็กซ์ 3ดี ที่กว้างขวางที่สุด และเป็นภาพยนตร์ในซีรีส์แฮร์รี่ พอตเตอร์ที่ได้รับการฉายอย่างกว้างขวางที่สุดด้วยเช่นกัน
แหล่งข้อมูลอื่น

เว็บไซต์ทางการ
Harry Potter and the Deathly Hallows – Part 2 ที่อินเทอร์เน็ตมูวีเดตาเบส
Harry Potter and the Deathly Hallows – Part 2 ที่ออลมูวี
Harry Potter and the Deathly Hallows – Part 2 ที่รอตเทนโทเมโทส์
Harry Potter and the Deathly Hallows – Part 2 ที่บ็อกซ์ออฟฟิศโมโจ
Harry Potter and the Deathly Hallows – Part 2 เก็บถาวร 2012-10-18 ที่ เวย์แบ็กแมชชีน at The Numbers
แฮร์รี่ พอตเตอร์กับเครื่องรางยมทูต ภาค 1

| แฮร์รี่ พอตเตอร์กับเครื่องรางยมทูต ภาค 1 |
| --- | --- |
โปสเตอร์ภาพยนตร์
กำกับ: เดวิด เยตส์
เขียนบท: จากนิยายของ เจ.เค. โรว์ลิ่ง  ผู้เขียนบท สตีฟ โคล์ฟส์
อำนวยการสร้าง: เดวิด เฮย์แมน   เดวิด แบร์รอน
นักแสดงนำ: แดเนียล แรดคลิฟฟ์ รูเพิร์ท กรินท์ เอ็มม่า วัตสัน
กำกับภาพ: เอเดอราโด เซอร่า
ตัดต่อ: มาร์ค เดย์
ผู้จัดจำหน่าย: วอร์เนอร์ บราเดอร์ส พิกเจอร์ส
วันฉาย:   19 พฤศจิกายน ค.ศ. 2010 (2010-11-19)  สหราชอาณาจักร   19 พฤศจิกายน ค.ศ. 2010 (2010-11-19)  สหรัฐอเมริกา
ความยาว: 146 นาที
ประเทศ: สหราชอาณาจักร สหรัฐอเมริกา
ภาษา: อังกฤษ
ทุนสร้าง: 250 ล้านดอลลาร์สหรัฐ (รวมกับภาค 2)
ทำเงิน: 960.3 ล้านดอลลาร์สหรัฐ 
ก่อนหน้านี้: แฮร์รี่ พอตเตอร์กับเจ้าชายเลือดผสม
ต่อจากนี้: แฮร์รี่ พอตเตอร์กับเครื่องรางยมทูต ภาค 2
ข้อมูลจาก IMDb
ข้อมูลจากสยามโซน
แฮร์รี่ พอตเตอร์กับเครื่องรางยมทูต ภาค 1 (อังกฤษ: Harry Potter and the Deathly Hallows – Part 1) เป็นภาพยนตร์แฟนตาซี-ผจญภัยภาคต่อที่ดัดแปลงจากบทประพันธ์ของเจ. เค. โรว์ลิ่ง ซึ่งดัดแปลงมาจากนิยายเรื่อง แฮร์รี่ พอตเตอร์ ตอนที่ 7 ในชื่อ แฮร์รี่ พอตเตอร์กับเครื่องรางยมทูต ซึ่งเป็นตอนสุดท้ายของหนังสือชุดแฮร์รี่ พอตเตอร์ แต่เนื่องจากในภาคสุดท้ายนั้นมีรายละเอียดมากและทางผู้สร้างต้องการให้หนังจบลงอย่างสมบูรณ์แบบ จึงแบ่งออกเป็น 2 ตอนคือ แฮร์รี่ พอตเตอร์กับเครื่องรางยมทูตตอนที่ 1 และตอนที่ 2 สำหรับตอนที่ 1 เริ่มถ่ายทำเมื่อวันที่ 19 กุมภาพันธ์ พ.ศ. 2552 และจะเข้าฉายในวันที่ 19 พฤศจิกายน พ.ศ. 2553 ตอนที่ 2 จะเข้าฉายในวันที่ 15 กรกฎาคม พ.ศ. 2554 ภาพยนตร์มีนักแสดงนำได้แก่ แดเนียล แรดคลิฟฟ์ รูเพิร์ท กรินท์ และเอ็มม่า วัตสัน กำกับการแสดงโดย เดวิด เยตส์ เขียนบทโดยสตีฟ โคลฟ อำนวยการสร้างโดย เดวิด เฮย์แมน และเดวิด แบร์รอน
โดยเนื้อเรื่องของภาคนี้จะดำเนินเรื่องต่อจากภาค 6 หลังจากที่ดัมเบิลดอร์จากไปพร้อมกับปริศนาของฮอร์ครักซ์ทไว้ให้แฮร์รี่สานต่อ โลกเวทมตร์และโลกมนุษย์ได้ถูกแทรกแซงจากลอร์ดโวลเดอมอร์อย่างสมบูรณ์ แฮร์รี่ซึ่งถูกโวลเดอมอร์หมายหัวจึงต้องหลบหนีจากการตามล่า อีกทั้งยังต้องทำภารกิจของตามหาฮอร์ครักซ์ที่ดัมเบิลดอร์ทิ้งไว้ให้เขาโดยมีรอนและเฮอร์ไมโอนี่เป็นเพื่อนร่วมเดินทางโดยมีอุปสรรคและอันตรายรอพวกเขาอยู่ และผลสุดท้ายมันอาจนำมาซึ่งสงครามระหว่างแฮร์รี่และโวลเดอมอร์
แรกเริ่มเดิมทีนั้นภาพยนตร์ทั้งสองตอนมีกำหนดฉายในระบบสามมิติแต่เนื่องจากทางผู้สร้างมีเวลาน้อยในการแปลงภาพให้ออกมาเป็นสามมิติ จึงได้ระงับการฉายระบบสามมิติในส่วนของตอนที่ 1 เนื่องจากกลัวแฟนคลับที่เฝ้ารอผิดหวังกับภาพที่ออกมาไม่ดี อย่างไรก็ตามในส่วนของตอนที่ 2 ผู้สร้างยืนยันที่จะฉายในระบบสามมิติตามเดิม
นักแสดง

แดเนียล แรดคลิฟฟ์ รับบทเป็น แฮร์รี่ พอตเตอร์
รูเพิร์ต กรินต์ รับบทเป็น รอน วีสลีย์
เอ็มมา วัตสัน รับบทเป็น เฮอร์ไมโอนี่ เกรนเจอร์
เฮเลน่า บอนแฮม คาร์เตอร์ รับบทเป็น เบลลาทริกซ์ เลสแตรงจ์
ร็อบบี้ โคลทราน รับบทเป็น รูเบอัส แฮกริด
วอร์วิค เดวิส รับบทเป็น กริ๊ปฮุก
ทอม เฟลตัน รับบทเป็น เดรโก มัลฟอย
เรล์ฟ ไฟนส์ รับบทเป็น ลอร์ดโวลเดอมอร์
ไมเคิล แกมบอน รับบทเป็น อัลบัส ดัมเบิลดอร์
เบรนดัน กลีสัน รับบทเป็น อลาสเตอร์ มู้ดดี้
จอห์น เฮิร์ท รับบทเป็น การ์ริค โอลลิแวนเดอร์
ไรส์ ไอฟานส์ รับบทเป็น เซโนฟิเลียส เลิฟกู๊ด
เจสัน ไอแซ็กส์ รับบทเป็น ลูเซียส มัลฟอย
บิล ไนอี รับบทเป็น รูฟัส สคริมเจอร์
อลัน ริคแมน รับบทเป็น เซเวอร์รัส สเนป
ฟิโอน่า ชอว์ รับบทเป็น เพ็ตทูเนีย เดอร์สลีย์
ริชาร์ด กริฟฟิธส์ รับบทเป็น เวอร์นอน เดอร์สลีย์
ทิโมธี สปอลล์ รับบทเป็น ปีเตอร์ เพ็ตติกรูว์
อิเมลด้า สทอนตัน รับบทเป็น โดโลเรส อัมบริดจ์
เดวิด ธิวลิส รับบทเป็น รีมัส ลูปิน
จูลี่ วอลเตอร์ส รับบทเป็น มอลลี่ วีสลีย์
บอนนี่ ไรท์ รับบทเป็น จินนี่ วีสลีย์
งานสร้าง > การเตรียมงานสร้าง

แรกเริ่มเดิมทีความคิดที่จะแบ่งภาพยนตร์ออกเป็นสองตอนเริ่มมีการถกเถียงขึ้นในระหว่างการเตรียมงานถ่ายทำภาพยนตร์แฮร์รี่ พอตเตอร์กับถ้วยอัคนี ภาพยนตร์ภาคที่สี่แต่ทางผู้สร้างลงความเห็นว่าจะไม่แบ่งออกเป็นสองตอนในที่สุด แต่สุดท้ายในภาคที่ 7เนื้อเรื่องในหนังสือมีความละเอียดมา ทางผู้สร้างต่างลงความเห็นว่าไม่สามารถดัดแปลงเนื้อเรื่องทั้งหมดลงในภาพยนตร์เรื่องเดียวได้ จึงมีความเห็นให้แบ่งภาพยนตร์ออกเป็น 2ตอน ซึ่งระยะห่างในการฉายนั้นไม่ห่างกันมากเท่าภาคก่อนๆ ซึ่งทางผู้สร้างได้ยืนยันว่าการแบ่งภาพยนตร์ออกเป็นสองตอนไม่เกี่ยวข้องกับการหารายได้เพิ่มเติมจากภาพยนตร์ชุดนี้ โดยเนื้อเรื่องในตอนที่ 1นั้นจะจบลงตรงบทที่ 24 ช่างทำไมกายสิทธิ์ ในฉากที่โวลเดอมอร์ขโมยไม้กายสิทธิ์เอลเดอร์ของดัมเบิลดอร์จากหลุมศพ
ส่วนในด้านของผู้กำกับการแสดงทางค่ายวอร์เนอร์ บราเดอร์สได้เลือกให้เดวิด เยตส์ ผู้กำกับจากภาค5และภาค6มารับหน้าที่การกำกับในตอนสุดท้ายของภาพยนตร์ชุดแฮร์รี่ พอตเตอร์ทั้งสองตอน ทำให้เยตส์เป็นผู้กำกับที่รับหน้าที่กำกับการแสดงในภาพยนตร์ชุดนี้กว่า 4ภาค มากที่สุดในบรรดาผู้กำกับของแฮร์รี่ พอตเตอร์  ซึ่งในการเตรียมงานถ่ายทำทั้งหมดเป็นไปอย่างราบรื่น ทางผู้สร้างต้องสร้างป่าโบราณจำลองในสตูดิโอเพื่อถ่ายทำฉากกวางสาวสีเงิน ซึ่งกการเซ็ตฉากและสเปเชี่ยลเอ็ฟเฟ็คที่ใช้มีรายจ่ายที่สูงมาก ทำให้ภาพยนตร์ตอนแรกมีทุนสร้างถึง 250ล้านเหรียญสหรัฐเลยทีเดียว ในส่วนของการเตรียมงานทั้งหมดใช้เวลาไป 250 วัน ในขณะที่การถ่ายทำใช้เวลาไป 478 วัน